Diari Oficial de la Generalitat Valenciana


Sumari del DOGV 9374, del 04-07-2022 (2022/5871)

Informació pública de l'aprovació definitiva de la rectificació del projecte d'expropiació dels terrenys urbans necessaris per a l'execució de l'obra de supressió de pas a nivell i reurbanització del carrer de Rosalía de Castro, de Villena.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9374

Data del DOGV
:   04-07-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/5871


Data del document
:   20-06-2022

Organisme emissor
:   Ajuntament de Villena

Tipus de document
:   Anunci

Descriptors 

:   * Villena
    * administració local
    * pla d'urbanisme

Informació pública de l'aprovació definitiva de la rectificació del projecte d'expropiació dels terrenys urbans necessaris per a l'execució de l'obra de supressió de pas a nivell i reurbanització del carrer de Rosalía de Castro, de Villena. [2022/5871]  
Per acord de la Junta de Govern Local de data 13 de juny de 2022 es va adoptar, en relació amb el Projecte d'expropiació dels terrenys necessaris per a l'execució de l'obra de supressió de pas a nivell i reurbanització del carrer Rosalía de Castro a Villena, acord d'aprovació definitiva de la rectificació del projecte pel que respecta a la parcel·la 27 i determinació del caràcter litigiós de la parcel·la 17 la part dispositiva de la qual és la següent:  
«- Primer. Desestimar l'al·legació de Clara Guardiola Amorós en data 6 de maig de 2022 i amb número de registre d'entrada 4524 atés que, d'un costat, la indemnització per demolicions apareix recollida en el Projecte de supressió de pas a nivell i reurbanització del carrer Rosalía de Castro com a despesa a assumir per part de la conselleria, i d'un altre, quant a les plantacions en tant que no es té previst que es vegen afectades per l'execució de l'obra. No obstant això en cas que, finalment i en execució material del projecte, així haja de procedir-se a la seua demolició, haurà de tindre's en compte i valorar-se la corresponent indemnització.  
Segon. Aprovar de manera definitiva la rectificació del projecte d'expropiació pel que fa a la parcel·la número 26 de titularitat municipal, en constatar que part d'aquesta parcel·la és propietat d'un altre titular registral, i passen a configurar-se dues parcel·les: la número 26 (de titularitat municipal) i la número 27 (atribuïda al seu titular registral).  
Tercer. Rectificar el projecte d'expropiació per a qualificar la parcel·la número 17 del projecte d'expropiació com a litigiosa, en la mesura que consta en aquest ajuntament la interposició de demanda de judici ordinari exercitant l'acció declarativa de domini per prescripció adquisitiva o usucapió per part d'Antonio Martínez Cascales, i reclamació de la titularitat per part dels propietaris de la finca registral 9171, havent-se de comunicar a la Intervenció municipal i a la Caixa General de Depòsits tal naturalesa als efectes oportuns, havent de procedir al pagament de la indemnització contemplada en el projecte, una vegada que quede acreditada la titularitat per part de la jurisdicció civil?»  
  
  
Contra aquest acord, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, i 8, 45 i 46 de la Llei 29/1998, de 13 de juliol, es podrà interposar un dels següents recursos:  
a) Amb caràcter potestatiu, recurs de reposició davant de l'Alcaldia, en el termini d'un mes, a comptar des de l'endemà de la recepció de la notificació o publicació. Si transcorreguera un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar recurs contenciós administratiu davant del Jutjat Contenciós Administratiu d'Alacant, en el termini de sis mesos, a comptar des de l'endemà de la desestimació presumpta.  
b) Recurs contenciós administratiu davant del Jutjat Contenciós Administratiu d'Alacant, dins del termini de dos mesos comptats des de l'endemà de la recepció de la notificació o publicació.  
  
  
Villena, 20 de juny de 2022.- El regidor delegat d'Urbanisme: Javier Martínez González.